Namibië is ‘n harde, droë land en dit neem ‘n sekere geaardheid om dit te waardeer.Op foto’s lyk dit pragtig, maar die prentjie vertel nie van die hardheid, ongenaakbaarheid, eensaamheid, hitte, stof en gevaar wat die avonturier beleef nie.
Die mens het ‘n ontstellende vermoë om die wêreld behoorlik op te foeter. Dit word vooruitgang en ontwikkeling genoem en is eintlik meeste van die tyd ‘n dekmantel vir geldgierigheid.